Шош океанны тенгизлерини, болгъазларыны эмда ачыкъ богъазларыны майданларыны ёлчеми 31,64 миллион км² чакълы бир болады (океанны бютеулей майданыны 18 %), къалынлыгъы 73,15 миллион км³ чакълы бир (10 %). Тенгизлерини асламысы, океанны кюнбатыш къыйырында, Евразияны джагъаларындадыла: Берингни тенгизи, Охотск, Япон, Ич Япон, Сары, Кюнчыгъыш-Къытай, Филиппин тенгизле; Къыбыла-Кюнчыгъыш Азияны айрымканларыны арасындагъы тенгизле : Къыбыла-Къытай, Ява, Сулу, Сулавеси, Бали, Флорес, Саву, Банда, Серам, Хальмахера, Молукка тенгизле; Австралияны джагъасыны джаны бла: Джангы Гвиней, Соломонну, Марджан, Фиджи, Тасман; Антарктиданы джанындагъыла (бир-бирде аланы Къыбыла океаннга санайдыла): Россну, Амундсенни, Беллинсгаузенни. Шимал эм Къыбыла Америкаланы джагъалыра бла тенгизле болмаса да, алай а уллу богъазла бардыла: Аляска, Калифорния, Панама.